สวัสดีค่ะ มีอาการเริ่มแรกคือ ผื่นขึ้นหน้า แล้วก็ขึ้นทั้งตัว เป็นผื่นเหมือนส่าไข้ค่ะ มีไข้อ่อนๆ หลังจากนั้นตาเริ่มแดง 1 ข้างและ วันต่อมาแดง2 ข้าง และตื่นมารู้สึกปวดตามข้อนิ้วมือและนิ้วเท้าค่ะ ไม่เคยเป็นแบบนี้มาก่อนค่ะ ตอนนี้อายุ42 ปีค่ะไม่ทราบเกิดจากการแพ้คอลลาเจนจากปลาทะเลหรือไม่ หรือเป็นอาการเริ่มต้นของโรคอะไรคะ รบกวนคุณด้วยค่ะ ขอบค่ะ
สวัสดีค่ะ หากมีอาการผื่น ร่วมกับมีไข้ จะไม่เหมือนอาการของการแพ้ยา หรือแพ้อาหารนะคะจากที่เล่ามา น่าจะเป็นผื่นที่เกิดจากการติดเชื้อไวรัส เช่น หัด, หัดเยอรมัน, เชื้อ enterovirus, เชื้อ adenovirus เป็นต้น ซึ่งหากเป็นผื่นจากการติดเชื้อไวรัส จะไม่ได้มียาฆ่าเชื้อไวรัสเหล่านี้ค่ะ ร่างกายจะสร้างภูมิคุ้มกันต่อต้านเชื้อไวรัสนั้น แล้วคนไข้จะหายจากอาการเหล่านี้เองค่ะดังนั้นแนะนำ ว่า หากมีไข้ สามารถรับประทานยาพาราเซตามอลบรรเทาอาการได้ควรแยกห้องนอน แยกสำรับทานข้าวกับคนในบ้าน รวมถึงการสวมหน้ากากอนามัย เพราะมีโอกาสแพร่เชื้อให้คนในบ้านได้ค่ะโดยทั่วไปอาการจะค่อยๆดีขึ้นภายใน 1สัปดาห์นะคะแต่หากอาการไม่ดีขึ้น มีอาการอื่นๆเพิ่มเติม มีไข้สูงต่อเนื่องหลายวัน รับประทานอาหารหรือน้ำไม่ได้ อ่อนเพลียหน้ามืด แนะนำให้ไปพบแพทย์เพื่อตรวจดูอาการและรับการรักษาอย่างเหมาะสมนะคะ